ഇനി ഞാനൊഴുകട്ടെ തുടര് പ്രവര്ത്തനം ഉദ്ഘാടനം ഇന്ന് ഇടുക്കി: വാഴത്തോപ്പ് ഗ്രാമ പഞ്ചായത്തിന്റെയും ഹരിതകേരളം മിഷന്റെയും നേതൃത്വത്തില് വിവിധ വകുപ്പുകളെ സംയോജിപ്പിച്ച് പഞ്ചായത്ത് പ്രദേശത്തെ മുഴുവന് നീര്ച്ചാലുകളുടെയും പുനരുജ്ജീവനത്തിന് തുടര് പ്രവര്ത്തനങ്ങളുടെ ഉദ്ഘാടനം പാറേമാവ് ചെറുതോണി തോട് ശുചീകരിച്ച് ഇന്ന് ഗാന്ധിജയന്തി ദിനത്തില് ജലവിഭവ മന്ത്രി റോഷി അഗസ്റ്റിന് ഉദ്ഘാടനംചെയ്യും. വാഴത്തോപ്പ് ഗ്രാമപഞ്ചായത്ത് പ്രസിഡന്റ് ജോര്ജ് പോള് അധ്യക്ഷത വഹിക്കും. ജില്ലാ പഞ്ചായത്ത് പ്രസിഡന്റ് ജിജി കെ ഫിലിപ്പ്, ജില്ലാ കളക്ടര് ഷീബ ജോര്ജ്, ജില്ലാ വികസന കമ്മീഷണര് അര്ജുന് പാണ്ഡ്യന്, ആരോഗ്യ വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്മാന് കെ.ജി. സത്യന്, ഇടുക്കി ബ്ലോക്ക് പഞ്ചായത്ത് മെന്പര് ഡിറ്റാജ് ജോസഫ്, ഹരിത കേരളം മിഷന് ഡിഎംസി ഡോ. ജി.എസ്. മധു, ശുചിത്വ മിഷന് ഡിഎംസി പി.വി. ജസീര്, മെഡിക്കല് കോളേജ് ആര്എംഒ എസ്. അരുണ്, വാഴത്തോപ്പ് ഗ്രാമപഞ്ചായത്ത് വികസനകാര്യ ചെയര്മാന് സിജി ചാക്കോ, ക്ഷേമകാര്യ ചെയര്പേഴ്സണ് ഏലിയാമ്മ ജോയി, ആരോഗ്യ ചെയര്പേഴ്സണ് ആലിസ് ജോസഫ് തുടങ്ങിയവര് പങ്കെടുക്കും.